ไฟแนนซ์ทูเดย์
โดย...ใจฮิน
25 มิ.ย. 2558

โดย...ใจฮิน
..มหกรรมงานแบงก์รัฐเพื่อประชาชน วันที่ 27-28 มิ.ย.นี้ ต้องให้เครดิต อังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) ที่กล้าออกสินเชื่อดอกเบี้ย 0% 6 เดือน เพราะถือเป็นมาตรการที่ช่วยผ่อนภาระประชาชนที่ต้องการกู้เงินซื้อบ้านในช่วงเศรษฐกิจไม่ดี
..แต่มาตรการของกรุงไทยถือว่าน่าผิดหวัง เพราะไม่ได้พิเศษกว่าในตลาด ทั้งสินเชื่อเอสเอ็มอีที่ยืดหยุ่นเอกสารเท่านั้นไม่ได้ลดดอกเบี้ย สินเชื่อกู้บ้านก็คิดดอกเบี้ยต่ำสุด 0.99% 6 เดือนแรก หรือสินเชื่อเช่าซื้อก็แค่พิจารณาให้เร็วเท่านั้น
ต้องฝากเป็นการบ้านให้ อารีพงศ์ ภู่ชอุ่ม เลขาธิการสำนักงานคณะกรรมการพัฒนาระบบราชการ (ก.พ.ร.) ประธานธนาคารกรุงไทย กระตุ้นให้ฝ่ายบริหารออกมาตรการช่วยฐานรากให้มากกว่านี้ อย่างน้อยก็ให้สมกับฐานะที่เป็นพี่ใหญ่แบงก์รัฐ